《端午上饶道中》
宋代·裘万顷

一春留滞在京华，午日依前未到家。
细葛香萝素无望，黄尘乌帽亦堪嗟。
争舟野渡人如簇，立马邮亭日欲斜。
遥想埙箎献亲寿，彩衣罗拜酌流霞。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。